Indbrud, tyveri, brud på våbenloven og flugt fra fængslet er blot nogle af de i alt 85 tiltaler, der er rejst mod en mand, som i dag fremstilles i retten i Hjørring.

85. Så mange kriminelle forhold er en mand i midten af 20'erne tiltalt for, når han i dag klokken 9.00 bliver fremstillet i retten i Hjørring. De kriminelle forhold omfatter blandt andet indbrud, tyveri, brud på våbenloven og flugt fra fængslet. Manden er særdeles kendt af politiet. Han har tidligere været anholdt op til flere gange, men hver gang han har udstået sin straf, har han begået ny kriminalitet, hvorefter han er røget tilbage bag tremmer.